
297. Брен А 


ОРГАН ЛЕМКОВСКОГО СОЮЗА. 


Почтова оплата заплачена рычалтом. 


Крыниця, четверг дня 31. мая 1934. 


Пренумерата в краю: 


30 грошей місячно, 
1:50 зол. полрочно, 
3 зл. рочно, 


В Америці: 50 центов полрочно. 
1 $ рочно. 


В Чехословакии: 


2 кор. місячно, 9 кор. полрочно, 
18 кор. рочно. 


Която чекове Нр. 404.155. 


Выходит в четверг оноло 15-того и 30-того каждого місяця. 


Редакция повідомлят почтенных подпис- 
чыков, што буде уряджати два раз в роќу 
т. є. в місяцах січню и липню 

лотерии, 
в котрых можут подписчыќы зазеты „Лемко“ 
вызрати дуже цінных річей. Першу таку ло- 
терию уряджат редакция дня 15. липня 1934. 
ТязненЕ льосов отбудеся в присутности но- 
тара. Можна вырати в той лотерии расо- 
возо Коня, расову корову и 4 расовы бараны. 

Брати участь в лотерии можут лем тоты 
подписчыкы, котры перешлют чеком прену- 
мерату за шлый рок (3 зл.) найдальше до 
конца червня того року. 


Ци єст даяка рада 
на кризис. 


Вшыткых нас дусит тот кризис. Я мам на 
мысли нашых руснаков-лемков. Мы народ 
зо всіх найбіднійшый, хоц мешкаме в самой 
середині Европы. 

Нашы горы, хоц як нам милы и дорогы, 
бо то преця наша материнска земля, на ко- 
трой мы уродилися и жыєме — але она бідна, 
не може нам дати выгоды и достатку. Она 
нам мила, бо ту жыли нашы діды и прадіды. 
Ту, помимо рижных біл, недостатка, переслі- 
довань и другых несчесть, мы тримамеся и 
жыєме до тепер. Нам здаєся, же тота біда, 
яка роспаношылася по цілом світі, тисне и 
гнобит нас найбольше. Але так не ест. Лем 
сой подумайме, же маме в чом сідити, яко 
тако пожывитися и прибрати, а придеме сами 
до пересвідчыня, же барз дуже людей бідує 
ищы больше от нас, Єст дуже такых, што 
не мают цілком што істи, ани где мешкати. 
Наш лемко то горняк, а горнякы привыкли 
до біды, том то и лекше им біду перетри- 
мати; они сут в біді загартованы и мают 
голову на карку и хлопскый розум. Знают 
Они о том, же мусит им тото выстарчыти, 
на што их стати. Знают они же днеска такы 
часы, же треба собі в неєдном отказати, не- 
єдно треба зредуковати, жебы лем выстар- 
чыло тото, што єст. Трудно днеска позво- 
лити собі на гостины, на весіля, на кермешы; 
без того мож обыйтися, але жыти треба, істи 
и прибратися треба, бо тото конечне. 


Треба аджек ограничыти выдаткы лем на 

конечно потребны річы и глядати новых же- 
рел заробка. Жаден труд, жадна робота не 
приносит ганьбы, хыбаль така, што другому 
выходит на шкоду. Роботати и ощаджати, 
то сут головны факторы в жытю чловека, 
котры велут до добробыта. 

Палюнку (хоц она и добра) треба лишыти 
на ліпшы часы, дуган тыж треба лишыти, 
або хоц кус зменшыти куріня, бо тото дуже 
коштує, а палюнка нищыт здоровля. Треба 
конечно шпаровати, то и кризис мине. Памя- 
там, як то было давно. И в нашых горах 
были газдове богаты, бо то и часы были 
ліпшы аи з Америкы все цент даякый кап- 
нул. Але газдове шпаровали. Я сам видл 
газду, котрый продал волы за пятсто рин- 
скых. Он выпил сой палюнкы полкватерок 
за 12 гр. и перекусил. адзимком (овсяным 
хлібом), што сой з дому принюс, а вмісто 
колбасы мал в єдной руці рогалик за 2 гр. 
и прикусовал як кобасу. А грошы мал, хоц 
в Америці не был и сынов Оженил и дівкы 
вывінувал. А приберался он як газда и гунь- 
ка выстарчала єму на пару літ. И сынове єго 
тыж так прибералися и тому то он не 61. 
довал. 

Але шпарованє має свой конец. Шпаровати 
добрі, як єст при чом, бо сут выдаткы ко- 
вечны. як податок, асекурация, соль, сірникы, 
штучны навозы, ідло и приодіва — без ко- 
трых обыйтися газда не може, Штобы аджек 
было на тоты выдаткы, треба конечно гля- 
дати новых способов заробка. Мы не можеме 
на нич числити, лем на тоту святу землю, 
она мусит нас выжывити и приодіти, бо нјт 
што раховати ани на Америку, ани на иншый 
край. 

Тому то треба знати тоту землю управити, 
треба чытати газеты и господарскы книжкы, 
треба закладати сады и пасікы, бо тото пла- 
тит днеска ліпше, як Америка. Правда того 
не зробиме в єдном року, але тото не по- 
винно нас отстрашати, бо тото робиме для 
нашых дітей, Такый чловек, што жыє лем 
для себе мало вартат, але громада, то вели- 
кый чловек. Тому то мусиме разом в громаді 
стреміти до одной ціли, то ся чогоси доро- 
биме. Основуйме отже кооперативы, робо- 
тайме в них и думайме разом над выгнаньом 
біды. Повідят дакотры, же были кооперативы, 
але упали; так, то правда, але упали лем 
там, где не было людей, котры бы о ню 
дбали, там, где люде розборговали товар 
и за него не поплатили и там где не было 
доброго, вышколеного и совістного склепаря, 
а тоты кооперативы, где люде интересуются 
нима и дбают о них — розвиваются добрі; 


знайме, што кооператив нич не зробит, лем 
люде в нем. 


Рука нич доброго сама не зробит, кед го- 
лова ньом не рядит, Не сваритися, не зави- 
довати єден другому, лем разом робити, як 
кто може, то мусит быти ліпше. Правда тото 
ліпше залежыт от дуже иншых річей, але 
при доброй волі, при общой працы и згоді 
дуже противностей дастся побороти. Шануй- 
меся медже собом, бо дуже маме ворогов, 
а приятелей правдивых мало. Отрижняйме 
приятеля от ворога и не вірме тым, котры 
нераз кланяются нам низко и солодко басу- 
ют, бо тоты найчастійше хотят нас хытро 
выкористати, 

Такых лжеприятелей маме днеска дуже на 
Лемковщыні. Килькож то у нас гайдамаков, 
целибатников крутится по нашой землі, же- 
бы нас вынародовити. Стережтеся тых солод- 
кых хытрунов! бо они хотят забрати вам 
найбольшый скарб — наше руске имя. Лем- 
ковщына — для нас Лемков! От нас никто 
не иде на Гуцульшыну робити з них лемков, 
от нас никто не иде до Перегинска ани до 
Подгаец агитовити, але они лізут зо свойом 
украином власне до нас. Ци то ми не маме 
права боронити нашу землю, нашу честь, 
наше имя и нашы переконаня перед зайда- 
ми?! Так! Мы мами не лем право, то наш 
святый обовязок свое боронити. Мы мусиме 
боронитися, мусиме боронити нашу бесіду, 
нашы звычаи и наш лемковскый характер. 
Подумайте лем, як бы то лемкы пошли на 
„шыроку“ украину и хотіли в тамтых людей 
вмовити, же они лемкы. Они бы нас высмі- 
яли и выгнали. 

Памятайме и о том, же рускый народ має 
тысячлітну историю и же пятдесят літ тому 
назад о „украинцях“ ани вітер не свистал и же 
украинство вынашли німцы, штобы розбити 
словянскы народы. 

И тепер німцы дают великы грошы на 
украинскы организации и их здрадну роботу. 
Больша часть украинскых газет и книжок 
выдаєся за німецкы грошы. Томуто тримай- 
меся разом и не дайме вбити украинскый клин 
в народ рускый ! 

Еден не опре ся, але разом зорганизованом 
масом — покажеме им легко, же Лемковшы- 
на для Лемков, и же ніт ту місця для ниякых 
зайд ! 

Основуйме кооперативы, отділеня Лемков- 
ского - Союза и чытальні им. Мих. Качков- 
ского, роботайме разом в тых основаных за- 
веденях, читайме газеты и господарчы книжкы, 
а кризис утече далеко и мине, — так, же слід 
по нем загине. 


ЄҮрг;2 


т 


В кооперации еила. 


В кооперации наша сила. 
А сила наша, общый труд, 
Наша доля нас скривдила 
На каждом полю всі нас бют. 
А преця мы тыж право маме 
Жыти на світі. як и всі 
Лем. же не вшыткы добрі знаме 
Што потрафиме, а што ні. 
Зыйдмеся разом и зробиме 
Люстрацию нашых сил 
Ци маме силы до хоц-чого 
Ци лем до грабель и до вил?! 
Лем маме о том памятати 
Жебы все ходити враз 
Ци бідный, ци богатый 
Най злучыт єдность нас !! 


"ВЕБЕРА ЕУТЕЧЕР УКЗЕТСТ СДЕЖЕТАЛ КСИР КИИТУЫЕТУ ШИК НЕВА ЗСТ 
_ 8міны в Правительетві. 


Правительство Ендржеевича подалося до 
дымисии, котру Презыдент принял. На місце 
Єндржеєвича покликано професора Леона Ко- 
зловского, котрый утворил нове Правитель- 
ство. Зміны наступили также в Министерстві 
Промысла и Торговлі, где на місце генерала 
Заржыцкого покликано Флояр Райхмана и 
в Министерстві общественной Опікы, где на 
місце генерала Губицкого покликано б. воє- 
воду келєцкого Юрия Пацьорковского. Новы 
министры обняли уже урядованя. 


ВЕЕРА ИРЛИ ИКИ ГПА ЕКАТВАКЕИ ОТ ПАЯТЕИУТЕЛЕ ИНЕТА, 
Помоч ДЛЯ дожывляня села. 


В останных днях на внесенє г-на министра 
внутрешных справ подвысшено о 20.000 тон 
количество зерна, перезначеного на помоч 
селянам, терпівшым нужду. Зерно тото єст 
выдаване на ужыток сел, позбавленых средств 
до жытя в виді темной мукы и хліба. За тото 
зерно села мают отрабяти при публичных 
роботах, Роботы тоты мают на ціли направу 
дорог и мостов и поправу грунтов (мелиора- 
цию) так, штобы з той роботы мало также 
корист село. 

Таксамо перезначено 10.000 тон зерна на 
дожывлянє школьных дітей, котрым родичы 
не можут дати достаточного выжывленя. На- 
шы села, особенно потерпівшы от градо- 
битя повинни вносити просьбы до Староства 
о помоч з перезначеных на тоту ціль фон- 
дов. Буде то подвойна корист, бо и нашы 
дорогы потребуют направы. 


Важне для инвалидов. 


Министер опікы переказал воєводскым уря- 
дам сумму 100.000 зл. на запомогы для инва- 
лидов. Таку запомогу можут достати лем то- 

ты инвалиды, котры стратили право до рен- 
ты инвалидской на основі закона з 17/3 1932 
(пониже 20%), а также вдовы по погыбшых 
на войн! и по инвалидах, котры ‘ренты не 
берут. 


Два и пол милиона зл. на будову новых 
школ. 
Товариство поддержкы будовы народных 
школ перезначыло на будову школ на тот 


рок сумму 2.553.000 зл. Школы тоты маеся 
будовати в цілой Польщі. 


Рабин шмарил клатву на товары німецькы. 


Рабин Пржедборскый, котрого жыды з 
Округа Лодзь уважают своим духовым пред- 
водительом, шмарил клятву, т. зв. „херим“ 
на німецкы товары. Товаров німецкых не мо- 
жна спроваджати, куповати, продавати, ани 
тримати на складі. Але жыды дают собі з тым 
раду. Они тримают такы товары у християн, 
котры для них товары купуют и продают. 
И волк сытый и коза шла. 


Сірникы муеят потаніти. 


Справу обнижыня ціны сірников порушено 
на Соймі в часі остатной сесии. Там потвер- 
джено, же сірникы сут у нас за дорогы и за- 
повіджено, же наступит обнижынє ціны. На- 
рады в той справі тырвают ищы а тягнутся 
длятого так долго, бо шведска сполка, котра 
арендує в Польщі монополь сірниковый, не 
хоче обнижыти ціны. До того часу обнижыл 
піну так монополь спиритусовый и дугано- 
вый, а также потаніли товары картельовы — 
отже и тот монополь обовязаный єст обни- 
жыти піну. Домагати ся тото мусиме так дол- 
го, покля тото не наступит. 


с а туча анин оа 
Як належыт ховати коровы 


Написал. инж. Андрей Гумецкый абс, землед. Академии 
Продолжене. 


Білка або білковы тіла мстят в собі пер- 
вень, званый азотом и тым власне рижнятся 
от иншых складников. Не можут быти засту- 
плены через иншы кормовы складникы, хоц 
они сами можут иншы заступувати. Рижны 
білка мают рижну отжывчу вартост и сут 
мекше або бильше стравны, рижны зас пашы 
мают рижне количество білка. Білко потребне 
на будову тіла специально для молодых ор- 
ганизмов. 

Толщы находятся в найбольшом количестві 
в насіню тых рослин, з котрых отримуєме 
олій. В макухах єст их ищы дост много Ма- 
ют толщы также овес и кукурудза. 

Углеводаны высгупают во вшыткых пашах 

в великом количестві. Найважнійшы углево- 
даны сут: цукер и крохмаль. А 

Волокно сире, зване также целюльозом ест 
то тверда и волокниста (лыковата част пашы). 
Найбольше находится волокна в соломі и по- 
ловах, найменше в бураках и комперах а ніт 
єго цілком в молоці. Волокно єст мало стра- 
вне и зо з'ідженого волокна соломы лем ма- 
ла част иде на пожыток организмови, а ре- 
шта отходит з калом. 

Найліпше выкористуют волокно румегаючы 
звірята. бст оно конечне при их кормленню, 
бо выпыхат величезны их жолудкы и кышкы. 

Минеральны соли містятся во вшыткых па- 
шах. Найважнійшы их складникы сут: соль 
кухонна, вапно и фосфор. Можеме их дода- 
вати до пашы штучно. Сіно з добрых лук 
має много фосфору и вапна, мало має лем 
соли кухонной. Сіно з планных лук має все 
мало минеральных солей. Много солей побе- 
рают звірята з питном водом, так річном як 
и жерельном, в якой они сут розпущены. 

Вода входит в склад вшыткых паш, Сіно 
сухе в 1000 гр. мае звычайно 850 гр. сухой 
масы а 150 гр. воды. Пашны буракы мают 
105 гр. сухой масы а аж 895 гр. воды на 
1000 гр. 

Витамины то жытьодайны складникы паш. 
Они сут конечны до належитой ліятельности 
организма. Без витамин организм не домагат 
и улягат рижным хворотам. Витамини нахо- 
дятся в великом количеств! в зеленых пашах, 
в бураках, моркви, овочах. Дакотры з них 
творятся в самом организмі через насвітлю- 
ванє организму праменами сонца. 

Штобы отже поправити выдайность моло- 
ка и саму породу нашого статку треба так 
доберати корм, штобы в нем были вшыткы 
выше наведены складникы. Треба также ста- 
ратися о тото, штобы в стайнях было чысто 
ясно и просторо. Кошт при том невеликый, 
а оплатится: нам напевно. Тепер як раз до. 
брый час посіяти пашну морков або буракы, 


як также мішанкы на пашу и насінє богате 
в блок. 


Памятайме и о том, же мы сами повинни 
отжывлятися ліпше, а наступит тото лем втот- 
час, як будеме мати веце набілу. Втотчас лем 
принесеме собі и свому народови много ко- 
ристи и счестя, єсли будеме здоровы и силь- 
ны. Дбайме длятого найбольше о тото, што 
може поднести и подтримати нашы силы. 
Дбайме в першой мірі о добре молоко, а бу- 
Де оно такым лем от здоровой и добрі кор- 
мленой коровы. Дбайме также о нашы сады 
и огороды, штобы мати так літом як и зи- 
мом дост зеленины, яко додатку до сухых 
безвитаминовых страв. 


Іще я з миетецьтвом не покінчив — то послухайте сьогодні ! 


Їдна вагітна ділянка мистецька — це є му- 
зика або грання і театр а по нашому куме- 
дія. Грання — само соб! — а сьпівання єнша 


штука. але оно їдно з другім залицяется. На- 
ша велика сорок і пятьміліонова нація, хоча 
скількостью — перевищає — Хранцузів, Талія- 
нів, Альбанців та Циган, то музика у нас 
вбога, — а чому, я цего не могу сказати, бо 
напримір, колядуємо: Бог ся раждає, а ктот 
то може знати ? Подібно є з нашою музикою. 


Ми нарід сьпівучий и музикальный, це річ 
знана в широкім сьвіті, али ми власної так 
зказати музикі не створили, як єнші народи, 
шо мают славні опери нащональни. В нас до 
цего часу нема нічого такого, бо хоча у нас 
є файні пісьні, як нпр. „ОЙ нестій під вікном, 
не махай рукавом“, або „Кєну кужіль на па- 
лицю“. або „ОЙ на горі жито“ — то є тількі 
людові пісьні, а опери іще нема, Якійсь Ли- 
сенко, щось там укладал і навіть щось уло- 
жив, але і на тім стало. Я не чув той опери 
і правдоподібно загінула, або Москалі забра- 
ли. Натомість драматична штука розвиває ся 

дуже гарно, и кумедія и драма и трагедия. 
Тому она розвиває сі, бо ми такій нарід ко- 
мічний є, ми всі а особливо культурні одини- 
ці, в нашім життям, не жіємо реально, але 
все ми на сцені і граємо якусь ролью. Дійсне 
життя, це не для нас, ми вже такій трагічний 
люд і дтим вже будемо умерати. Ви сами ви- 
дите, що ми як и ви належимо до одно! ве- 
лико! славянськоі родини. Але ми граємо ро- 
лю українців. То вже наша вдача і наша тра- 
гедійна природа. Тут ніхто не порадит, ані 
ніхто іншій, хиба одні большевикі. Они то 
хотят нас перелицьовати в нормальні люди. 
Але и їм не удасться, я думаю, зрештою 
майбутність покаже. 

У нас театрів немало, але найбільше за- 
кордонськи. Хоча актори тутешні, оден з Під- 
дубців, другій з під Куликова, третій зі Бо- 
днарівкі, але они називаются всі закордонця- 
ми, цебто походят з україни, 


По містах такі закордонські театрі не іздять, 
бо там публика не розуміє їхнього мистецько- 


тык. 


ЛЕМКО 


ПАСОВИСКО В ЛІСІ. 


Жориет з него мала, а етрата велика. 
Нашы люде любят пасти статок по лісах, 


«судячы, же ест тото користне, бо то и ліс 


росне и жывину выкормится праві без кошту. 


„Длятого то нич дивного, же нашы лісы сут 


планны, а дерево з них надаєся в большой 
‘части лем яко материял спаловый. 

В высоком, густом лісі трава не росне, про- 
то люде пасут жывину лем залісеных місцях — 
де дерева сут молоды и роснут рідко. Чым 
-ліс молодшый, тым ліпша трава. Але власне 
ТОТО ЕСТ найопаснійше для дерева. Звірята 
выберают звычайно найсмачнійшы, отже най- 
„молодшы бігы часто вёршок дерева и галу- 
зей. Отрізаный вершок выкликує побіч дерева 
на бокы и вздержує єго рост. Дерево кри- 
вится и росне кряковато. Розумієся, же таке 
дерево яко материял, не має вартости и на- 
-даєся лем на опал. Особенно для молодого 
ліса сут шкодливы козы и уці, котры огри- 
зают молоды, зелены конці галузок и побі- 
тов аж и у лерев чатинных, котры перестают 
рости. При том не треба забывати и о том же 
и звірята не мают з того жадной користи, 
«бо колючы пучкы звірята выплювают. За па- 
совиско може служыти лем ліс старый, але 
в такых лісах пашы єст мало и о добром 
выжывленю статку не може быти бесды. 

Не треба забывати также и о том, же зві- 
рята в лісі робят и иншу шкоду. Они оте- 
раются о дерева, ламют молоды деревка, 
убивают землю и робят ю непридатном до 
Залісеня через самосів. Если хочеме вырубати 
-ліс и хочеме, штобы он сам засіялся — то 
мусиме конечно на пят літ перед тым пере- 
стати пасти в нем инвентар, бо инакше насіня 
не приймеся на убитой землі. 

Статок, не привыкшый до лісного пасовиска 
часто хворіє, причом особенно опасным єсли 
т. зв. кырвавый моч (черворка) хвороту тоту 
выкликуе оден род кліща, сідячого на лист- 
жах дерев. Як статча З'іст з листьом дуже та- 
жых кліщов може захворити на червонку, от 
котрой може наступити смерть. 

Треба о том памятати особенно на яр, бо 
<таток спрагненый зеленой пашы — іст вшыт- 
ко. Але хосен з такого мнимо танього пасо- 
виска єст меншый от той шкоды, яку выря: 
джатся лісам а и самым звірятам, 
вн ЬН 

Поміщайте оголошыня в газеті „Лемко“. 

Хто хце прислужытися нашой газеті 
нехай зберат оголошыня з міст и сел по- 


вітов Лєско, Сянок, Кросно І 
и Новый Санч ер ‚ Ясло, Горлиці 


НММ 


Родна краино! 


О родна краино! 

Як Тебе назвати. 

Матери имя Тобі дати 
Наша Лемковино ! 


Без имена Твого 

Нема для нас жытя, 

Бо як без матери дитя 

Так для нас нема нич ліпшого. 


Славиш свой народ именом, 
Поиш и кормиш народ, 
Строиш горы, лукы и город 
И зостаєш вірным другом. 


Пригортаєш под свои крыла, 
Дариш всіх лемков однаково, 
И без Тебе родна мово 

Горка годына бы для нас была. 


О Лемковино! 
Ты краино пташа 
И надежда наша, 
Дорога наша отчыно! 


Лемковина, наша мати 

А мы єй діточками, 

Нехай мир и згода медже нами 
А матери честь и славу отдаме. 


ЯРУГА. 


Рака можна вылічыти. 


До того часу лічено рак . радом, котрым 
палено розгалужены корені рака. Лікари при- 
шли Однак до переконаня, же рад не нищыт 
рака, а наоборот поводує часто єго розрост. 
Таксамо не дастся вырізати цілого рака. Звы: 
чайно по операции рак также отнавятся. 


Францускый професор Думорет вынашол 
тепер серум противракове. котре застрікуєся 
хворому и котре має нищыти цілком раковы 
коморкы. Єслибы так было направду, то тота 
страшна днеска хворота пересталабы забера- 
ти тисячы людей а професор Думорет сталбы 
ся правдивым благодітельом людей, 


ШТО ЧУТИ В СВІТІ. 


Щавник. Зо Шавника достала редакция до- 
пис, котру поміщат без змін. — От коли зало- 
жено у нас чытальню им. М. Качковского 
О. Качмар не поперестає з свойом агитаций- 
ном роботом и туманит рускый народ якомси 
украином В церкви з проповідальниці назы- 
ват нашу чытальню большевицько-комуни- 
стичном и мече на ню громы, Як увиділ, же 
приступуеме до будовы власного чытальня- 
ного дому, почал біситися ищы барже и з ка- 
зальниці выступил против газеты „Лемко“. 
Назвал ю огыдном шматом, присягался жы- 

вым Богом (украинці нераз криво присягали 
в часі войны — прим. редак.) же не вольно 
той газеты чытати под тяжкым гріхом, забо- 
ронял дуже остро показувати тоту газету ді- 
тям, бо сут в ней огыдны образкы и повіл, 
же он ищы такой газеты не чытал. „Чытал 
я, — повідат — розмаиты газеты францускы, 
английскы (по францускы и английскы вчыл- 
ся в Коломыи — прим. редакт.) німецкы, боль- 
шевицкы и польскы, але такой я ищы не чы- 
тал. В першый ден Великодных свят почал 
поновні нападати на членов чытальні, назвал 
их доносчыками и гончыма псами з добрым 
нюхом за грошы браны от рялу и посудил 
о тото, же фальшыво на украинцев присіга- 
ют, а присяга мстится до семого поколіня .. 
На тоту зневагу можеме отпов1сти. Памятате 
то о. Качмар 1914 рок, кто то втотчас был 
доносчыком на рускых людей, килько то ти- 
сячей погынуло от украинскых присяг и до- 
носов. килько то рускых священиков погыбло 
лем по то. жебы опорожнился уряд декана. 
Віриме и мы в тото, же крива присяга мстит- 
ся до семого поколіня, але она помстится не 
на нас. 

Не облікайтеся в одеж Церкви и не засту- 
пайтеся Исусом Христом, бо Церков свята и 
Исус Христос учат любови, а вы сієте не- 
згоду, робите з церкви віча и побуджуете ва- 
шых лизунов до того, же в ден Світлого 
Воскресеня Христового они выгнали нашого 
руского дяка з крилоса и рускых людей з хо- 
ру. Циж то не зневага церкви, того дому мо- 
литвы и наукы Христовой. 

.Лемко— свідо. 


* 


От себе редакция дякує о. Качмару за ре- 
кляму, яку выраблят о. Качмар газет! „Лемко“. 
Видно добр! реклямувал, бо прибыло нам 
подписчыков зо Злоцкого, Щавника и Ястря- 
бика. Же образкы не подобаются єму, пич 
дивного, бо они представляют власне такых 
украинскых священиков, котры в церквах вмі- 
сто проповідати Слово Боже — ужывают их 
для политичных украинизуючых цілей. Редак- 
ция при том зазначат, же не выступат про- 
тив церкви гни против священиков, сполня- 
ючых свои обовязкы душпастырскы, а клей- 
мит лем. тих, котры не розуміют ци не хотят 
розуміти, якы обовязкы тяжат на них, яко на 
священниках и служителях Христа Спасителя. 


Новиця. Перед двома тыжднями вломилися 
незнаны злодіи до хыжы Панталеймона Бі- 
жыка в Новиці, повіта горлицкого и вынесли 
з дому вшытко. Шкода выносит килькасот 
злотых. До того часу полиция не выслідила 
злодієв. 


Злоцке. В селі Злоцком ест украинскый ко- 
оператив. Склепаром того кооператива был 
Васко Гребеняк. Газдов было дуже: рижны 
емерытованы учытелі, Качмары, Поливкы, 
Левкы и иншы. При ревизии оказалося, же 
бракує килькасот злотых. Втотчас о. Качмар 
зажадал от Гребеняка подписаня вексля и за- 
певнил єго, же то лем так для порядка, але 
же того вексля не буде платил. Гребеняк под- 
писал вексель, а коли виділ, же дальше зас 


то, високого рівня и не приходить, так що 
іноді приходилось відіграти перед порожною 
<алею, але за то они їздять по селах і то по 
польськіх найбільш, бо там зробляют сенза- 
цію, а по друге ніхто з видців іх не розуміє, 
що они балакают. Як добре іде, значит мо- 
жуть вторгувати за оден вечер десят золо- 
тих, а іх всі є напримір 15 чоловіків, то дуже 
добре заробляют як на нинішні часи, Із той 
жвоти директор бере половину, а решту дає 
решті. 

Значить, приходится голодувати іноді, як 
добрі люди не нагодуют. Але це мистецтво! 
Голод доскуляє, але ще гірше насікоми, бо 
то знаєте ані де спати, ані в що одягнутися... 
Ось трагічне мистецьтво ! 

Драматичних творів в нас є мало оригіналь- 
них, своіх. Більш є перелицьованих з куль- 
турних, европейських мов, а є також кілька 
з московської мови (виїмково). В нас с кля- 
ични чисто українсько-національні драми та 
кумедй, як „Не ходи Грицю“, „Наталка Пол- 


тавка“, „Невольниця“, та ще одкілька енших, 
але то вже старі 1 тількі разів були грані, що 
кожній сьвідомий украінець знає іх на память і 
вже має іх досить, або як німець каже „цум тай- 
фель“ Здебільш є в нас перелицьованих тво- 
рів. Але не всі творі дадутся зукраїнізувати. 
Наша мова що іно творится, як я вже раз 
казав, і є труднощів чимало з перелицьован- 
ням. Вже нам знатний літературник, Куліш 
прібувал перелицьовати драми Шакеспеара, 
англійского писака, и перелицював, але щож? 
На сцену не годится, бо знаєте хоча то и 
драма, а як грают на сцені — сьміх збирае..! 

Куліш перелицював Гамлета. Як прийшов 
на цю стрічку де треба в монольогу сказати, 
„бути чи не бути“ вн написав „пити чи не 


пити, всё умрешь“, | вийшло зле! Решту за- 
лишив. Але і в нас найдутся письмаки, що 


збогатіют нашу літературу драматичними тво- 
рами. Бо нема більш трагічної націи як ми. 
Ми боремось за Украіну, котрої властиво не- 
ма єсли ми би її мали, тоді боротимемо ся 


за що іншого. Чи не трагічний ми нарід? 

Нас сорок і пять міліонів, більш як Хран- 
цузів, а Хранцузи навіть не знают чи ми є 
і деми є? 

Ми походимо як і цілий руский нарід з їд- 
ного племени, ми тепер плюємо на наших 
дідів та предків і ідеме з ворогами на Русь 
своіх братів вбивати ? 


Скажіть, чи ми не трагічна нація ? 


Наша преса українська хоча і вбога, бо 
мало хто її читає, але пише в такім тоні як 
Тани, Таймси та єнші Бляти — читаєш, і зда- 
єтся тобі, що ця Украіна моцарство, вели- 
тень... ггант. все світний. А дійсно Україна 
щось такє як морській вуж (по лемківські гад) 
и є і нема. Ніби хтось, десь, колись бачив 
того гада, навіть і знимка була в газетах а 
властиво його немає, ніхто го за хвіст не хо- 
пив. Ось яка Украіна і є і нема їі в тім наша 
трагедія. Луць — Пуць. 

ЛЕМКО ч.1 
о ЛЬ 5 Н 


вшыткы газдуют, не хотіл быти дальше скле- 
паром. Панове-украинцы вексель заскаржыли 
и Гребенякови грозила лицитация. Он пожы: 
ҹыл в касі 500 зл. и вексель выкупил. Наста- 
ли тяжкы часы. Гребеняк не може сплачати 
рат, але помимо того бере жыву участь в на- 
родном жытю села, што не подобатся укра- 
инцям. Кличут го адже до себе и общюют 
дати 300 зл. лем жебы з нима тримал и 
брал участи в роботі чытальні им. Качков- 
ского. На другый день зажадали от него ве- 
ксля на 300 зл. и повіли, же якбы Гребеняк 
и дальше ходил до читальн! М. Качковского. 
то мусит им пінязі вернути. Гребеняк грошей 
не принял. Так то робится украинцев в Злоц- 
ком — векселькы, шнязикы, дерево з ліса 
и т. инше. Торгуют Лемку твойом душом, 
купуют, скаржат, што хотят то робят, а 
потом пишут в украинскых газетах, што 
Злоцке то свідоме украинске село. 


Штобы не допустити ниякой народной ро- 
боты, посуваются аж и до насильства, 


И так, в Злоцком основано прошлого року 
чытальню им. Качковского, котра розвиватся 
барз добрі. Члены сходятся до чытальні, чы- 
тают книжкы и дают представленя. Недавно 
приготовлено штуку: „Бідна на світі пещена 
дитина“. Штобы не допустити до отограня 
той штукы. качмаровцы злапали лівчыну, ко: 
тра грала головну ролю и на руках занесли 
ю на клебанию Там обіцянками золотых гор 
хотіли наклонити ю до того, штобы не бра- 
ла участи в представленю. Гребенякови, ко- 
трый также брал участь в том представленю. 
давали 100 зл. за тото, жебы в назначеный 
час для представленя не прышол до чыталь- 
ні. Але он отповіл, што такой ганьбы не мо- 
же на себе приняти. Так то, неправдом, обі- 
цянками, напастьом перетігатся людей на 
украину, о котрой лемкы не хотят чути. 


Щавник. Недавно основали Щавничане чы- 
тальню им. М. Качковского, котра розвиватся 
добрі, и ест сольом в оку украинцев, а уж 
приступают они до будовы великого чыталь- 
няного дому. Честь им за тото и помагай 
им Бог в начатом ділі, 


Богуша. Дня 8 мая отбылося кооперативне 
собранє членов кооператива, филия Прогреса 
в Богуші, в присутности 50 членов. Собранє 
отворил Начальник Отділа РСРК в Горлицях, 
рев. г.н О. Яновицкый і предложил для по- 
рядка выбрати президию Собраня. Предсіда- 
телом Собраня вибрано одноголосно г-на Ю- 
лияна Гальковича а секретаром книговода 
Юря Хохоляка. На початку ревизор Яновиц- 
кый в теплых словах помянул память умер- 
шого кооператора-лемка бл. пам. Ореста Мон- 
чака и предложил почтити память его вста: 
ваньом, што присутни приняли. Дальше в 
своєй промові г-н Яновицкій, виголосил рефе- 
рат о розвитю кооперации от початку їі по- 
яснил значенє кооператива для села. Наступно 
отчытал доклад з переведеной ревизии в фи- 
лии кооператива. Дальше горячо задхочувал 
до роботи просвітительно - организацийной, а 
также возвал, як найбольще взяти участь 
в Талергофском Зізді. Юлиян Галькович взи- 
вал, штобы помочи курсантови П. Масирі, 
котрый тепер єст на кооп. курсі, на котрого 
маме надію, же буде отповідным роботником 
на руской ниві. 

Наконец принято резолюции : 


1) Собранє селян кооператоров в Вогуші 
просит РСРК во Львові, а также „Лемкосоюз“ 
в Горлицях — конечно устроити в Горлицях 
і Крыниш двомісячны кооперативны диро- 
гентскы курсы. для поширеня кооперации на 
Лемковщыні. 2) Просити Руску Бурсу в Гор- 
лицях о розшырене діятельности Бурсы і о 
приняте способных селянскых дітей на науку. 
3) Просити „Лемкосоюз“ в Горлицях о вы- 
хлолотанє перед Краковском Рольничом Па- 
латом о устройстві в Новосандеччыні для 
рускых сел курсов білоскорництва для селян. 


Мохначка Нижня. Дня 27 мая отбылося осно. 
вательне собранє чытальні им. М. Качковско- 
го. На собранє зышлося много людей, а так- 
же чытальнякы з Тылича, Крыниці, Поворо- 
зника и Мохначкы Выжной. Собранє открыл 
гн Др. Гнатышак, котрый в горячых словах 
привитал собраных и заохотил их до куль- 

турной и економичной роботы. Г-н М. Тро- 
хановскый пояснил собраным ціль чытальні, 
звернул увагу передовсім на молодеж в ко- 
трой руках лежыт доля нашого народа і за- 
охотил ю до труда. Вписалося в члены много 
лиц, и выбрано заряд чытальні. 

Вечером о годині 7 устроили члены чыталь- 
ні забаву з танцями. 


Гладышов. Дня 15/4 т. р. отограли члены 
тутешной чытальні театральны штукы : „Ицко 
сват и Сатана в бочці“. Приготовил предста- 
вленє управитель школы г-н Иконяк. В пред- 
ставленю взяла также участь молодеж з Вір- 
хні, На представлене зышлося понад 100 лю- 
дей; бракло лем сельской интелигенции, єго- 
мосця и студентов - украинцев, котрым, видно 
не сподобалося тото, што доход не иде на 
украинскы шли, лем на чыт. М. Качковского. 
За грошы з дохода куплено книжкы (повсти 
и байкы для молодежи). 

По представленю, якаси вража рука. хотя- 
чы видно помститися на учытелю Иконяку 
за тото, што не дал втягнутися до украин- 
ской роботы, ударила каменьом в окна шко- 
лы и выбила дві великы шыбы, чым причы. 
нила убыток нашому селу. Поступок тот єст 
доказом засліпленой ненависти украинцев до 
вшыткого, што руске и безграничной темно- 
ты. Тому то тяжыт на нас обовязок знищыти 
того ворога — темноту, а зробити тото мо- 
жеме лем через школу и чытальню им. М. 
Качковского. через пильне чытане рускых га- 
зет и книжок. Просвіта ест нам также и то- 
му потребна, штобы не дати баламутитися 
рижным пройдисвітам, котры тепер штораз 
частійше заходят до нашых сел. Недавно 
приіхал и до нас якыйси „добродій-украинець 
— мабудь посел“ и почал нам плести рижны 
дурниці, Народ однак познал волка в овечой 
скорі и прогнал єго зо села. Люде тримают- 
ся в Гладышові дост добр:, але дає отчутися 
брак нашой руской интелигенции. Тому то — 
кличу до вас, братя Лемкы, посылайте нашы 
діти до школы Бідным повинно помочи на- 
ше общество! Посылайме их як найбольше 
и отдавайме на рускы станции або до руской 
бурсы в Горлицях, штобы набрали руского 
духа — и пополнили ряды нашой трудовой 
интеллигенции, без котрой пропадеме! 

Правдолюб. 


Корова принесла 4 телят. У газды в Кышко- 
ві корова принесла 4 телят. Єлно з них ва- 
жыло 31 фунтов, двое по 32 фунты а едно 
Зо фунтов. Вшыткы здоровы и ховаются до- 
брі. Газда зголосил просьбу до властей о на. 
городу. 


Блиекавиця вылічила темну. В Англии в єд- 
ном селі в часі бури спала темна 4 літна дів: 
чына под самым окном В часі осліпяючой 
блискавиці збудилася и крикнула. По якомси 
часі отворила очы и урадована крикнула: 
Мамо я виджу, вшытко виджу! 


Богата золотоносна гора в С. С. С. Р. На Ура- 
лю открыто богату золотоносну гору, в ко- 
трой находится в верхной жылі 1 грам золо- 


та на | тону руды. В глубшых жылах припа: 


дат 11% грама золота на 1 тону руды. Добы- 
ча золота взросла в Росии за перший квар- 
тал 1934 року на 67 процент. 


Общесловянекый сокольскый елет отбудеся 
в том року в Варшаві. Участь в том слеті 
возмут соколы Польщы, Югославии, Чехо- 
словакии и С. С. С.Р.’ Союз „Славянское Со- 
кольство“ стремит до обединеня вшыткых 
Словян. Ест то першый слет по войні. Перед 


войном такый слет отбылся в Празі и на том 
слеті были вшыткы словяне, в том и рускы: 
соколы з Галичыны. 


Японія не має летчыков. Японцы не можут 
взноситися на аеропланах вгору. Они тратят 
на высоті ориєнтацию и мліют. Они боятся 
войны з С. С. С. Р., котры мают добры аеро- 
планы и барз добрых летчыков. 


Молодый жених, В Турции жыє Заро-Ага, 
котрый має 160 літ. Одна богата 70 літна 
Американка влюбилася в него и хоче выйти 
за него замуж. Она присилат єму каждого 
дня квіти и обіцює записати єму свой має- 
ток. Але Заро.Ага боит женитися з таком. 
молодом нев:стом. 


ПОЧТОВЫЙ ЯШЫК. 
на ааны а ааа 


В. Р. Новиця. — Прошу присылати дальше 
материял о поговорках и звычаях в вашых 
стронах. 


В. И. Гладышов. — Допись добра, поміщу 
в другом номері. Пісні зберайте! 


Дм Гом. Граб. — Ваш проєкт обдуманый 
и актуальный, буде обсудженый и принятый 
на найблизшом засіданю Л. С. В справі осно- 
ваня гнізд Л. С. по селах, прошу звернути ся 
до Дра Сьокалы в Горлиці по статут, або 
заждати ; в слідуючом номері подам докладно, 
як належыт основывати гнізда по селах. 


Яруга Бєльско. — Вершы добры, прошу 
присылати больше, будеме поміщати частями. 


РУСКЕ 
КУПЕЛЕВЕ ЗАВЕДЕНЄ 


ВИШЕНИ 9 ДРО 


коло Горлиц 


Купелі сірковы, боровиновы, 
муловы, кваеоуглевы лічат: 


ревматизм (гоетец) дну, бо- 


лізни женекы, ожыренє 

ииншы. Новоотвореный баеен, 

=—щщ=—————=———ы—ы—ы——ы—ыы—ы„—==—. 
пляжа, тение. 


Сезон от 15. мая до 80. верееня. 


Информации удлят дирекция Заведеня 
в Вапенном. 


Егзаменованый коваль ~ слесар, 


добрый и солидный майстер хоче отворити 
кузню в таком селі на Лемковщыні, где нашол 
бы дост роботы. — Адресовати: Василий 
Шеруда — Мысцова почта Жмигород. 


КВҮМІСА -2рВОЈ! 


Репѕјопаїу: міШа „Каграска“ і „24офа Вгата“, сепігит =агојоміѕка, 
іи? паа деріёакіет, м роЫіғи ѓағіепек і 2агојби. Віеғаса 
ғітпа-сіеріа мода. Мегапӣу. ОоЬга Ккисһпіа, па гадаше 


ајеїеїус2па. Сепу піѕіккіе. 


За редакцию отповідат: Василь Тыліщак. 


Типография Осипа Стыфіого в Перемышлю. 


